CELEX: 62021TN0167
Language: sl
Date: 2021-03-29 00:00:00
Title: Zadeva T-167/21: Tožba, vložena 29. marca 2021 – European Gaming and Betting Association/Komisija

31.5.2021   
            
            
               SL
            
            
               Uradni list Evropske unije
            
            
               C 206/33
            
         
      Tožba, vložena 29. marca 2021 – European Gaming and Betting Association/Komisija
      (Zadeva T-167/21)
      (2021/C 206/41)
      Jezik postopka: angleščina
      
         Stranki
      
      
         Tožeča stranka: European Gaming and Betting Association (Etterbeek, Belgija) (zastopniki: T. De Meese, K. Bourgeois in M. Van Nieuwenborgh, odvetniki)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  odločbo tožene stranke z dne 18. decembra 2020 v zadevi SA SA.44830 (2016/FC) – Nizozemska: podaljšanje koncesij za igre na srečo na Nizozemskem (1), razglasi za nično;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog: tožena stranka je kršila postopkovne pravice tožeče stranke, ker ni začela formalnega postopka preiskave iz člena 108(2) PDEU, čeprav predhodna preiskava ni odpravila vseh dvomov glede obstoja državne pomoči.
                  
                              —
                           
                           
                              Tožeča stranka trdi, da trajanje in okoliščine predhodne preiskave dokazujejo, da tožena stranka dvomi o obstoju državne pomoči.
                           
                        
                              —
                           
                           
                              Poleg tega tožeča stranka trdi, da velika sprememba v analizi tožene stranke med predhodno preiskavo dokazuje, da tožena stranka dvomi o obstoju državne pomoči.
                           
                        
                              —
                           
                           
                              Tožeča stranka trdi tudi, da je tožena stranka napačno ugotovila, da ni več dvoma o tem, ali to, da je Nizozemska podaljšala obstoječe koncesije za športne stave, stave na konjske dirke, loterijo in igralnice, njihovim imetnikom daje prednost.
                           
                        
            
                  2.
               
               
                  Drugi tožbeni razlog: tožena stranka je storila očitno napako pri presoji s tem, da je ugotovila, da to, da je Nizozemka podaljšala obstoječe koncesije za športne stave, stave na konjske dirke, loterijo in igralnice, ne pomeni dajanja prednosti v smislu člen 107(1) PDEU.
                  
                              —
                           
                           
                              Tožeča stranka trdi, da je tožena stranka napačno ugotovila dejansko stanje s tem, da je ugotovila, prvič, da so vsi koncesionarji pravno zavezani, da neto prihodke od iger na srečo in stav uporabijo za namene, ki so v skupnem interesu, in, drugič, da koncesionarji niso mogli ustvariti dobička.
                           
                        
                              —
                           
                           
                              Poleg tega tožeča stranka trdi, da je tožena stranka napačno uporabila pravo s tem, da je ugotovila, da podelitev zadevnih koncesij ni pomenila dajanje prednosti njihovim imetnikom, ker ni mogoče trditi, da so te koncesije izboljšale finančni položaj koncesionarjev.
                           
                        
            
         (1)  UL 2021 C 17, str. 1